OpenLLM-France/wikimedia huggingface dataset:
# Er hombat spirituel/Chapistre 64

| ◄ A buar sorte tantationeu e arriue ér momant ag er marhue, ha da guetan ag en tantation einep d’er fé, hac ag er fæçon de resistein doh en tantation-zé. | Ar en tantation ag en disespoér, ha penaus é eller dihuèn doh en tantation-zé. | Ar en tantation ag er vanité.  ► |
EN eil tantation aberh anemis hun salvedigueah e zou ur spont væn e assæ laquad én hun pèn, en ur stalein dirac hun deulegat hun fauteu dréménet eit hun turel en disespoér. Mar en hum gavet én dangér-zé, quemeret eit regle général penaus er chonge a hou péhedeu e zou un effet ag ur græce, hac é vou salvus eit oh, mar degass én oh santimanteu a humilité a hlahar hac a gonfiance é miséricorde en eutru Doué. Mæs gouïet ehué éta ag er goal-isprit a p’hou taul én trouble hac én difiance, a p’hou tisconforte, a p’hou laca de vont làche hac eunus ; a bout en e huès, haval-guenoh, ræsonieu orine eit credein é oh reprouvet ha nen dès quet a salvedigueah eveit oh.
Ne chonget nezé meit a hum humiliein hac a lacad hou confiance muioh eveit jamæs é madeleah infini Jesus-Chrouist hun eutru ; rac dré er moyant-cé hui e rantèi hemp effet ol finesseu er goal-isprit, hui hum chervigèi ag é armage prope einep dehou, ha hui e rantèi gloër de Zoué. Ret é, gùir é, ma hou pou quai hou pout offancet un Doué quer mat, sel guéh ma tèi chonge teoh a hou péhedeu ; mæs ret é ehué ma oulennehet pardon guetou a nehai guet ur ferm confiance é meliteu hur Salver. Ha penaus penac é cavehai guenoh cléuet Doué é laret teoh ér fond a hou calon nen doh quet hui ag é vandèn devet, ne requeheoh quet cessein a lacad hou esperance én hou, mæs hui e requehai laret dehou guet humilité : Men Doué, ræson é huès d’em reprouvein ha d’em punissein durant ou eternité a gaus d’em péhedeu, mæs muioh a ræson em ès hoah d’esperein é rehet teign misericorde. Me hou supplie enta d’ou pout truhé doh ur hroaidur miserabke e velite un dânation éternel, mæs pehani e zou bet prenet guet hou coaid. Mé fal deign um sauvein, ô me Salver, eit hou mêlein de jamæs én hou cloër ; ol me confiance e zou én-oh, hac um abandonnein e ran agrên étré hou teorn, groêit a haneign er péh e gârehet, pen doh me mæstre souveræn ; groêit a haneign er péh a gârehet ; mæs ne vern penaus é hèi guenein, mé fal deign esperein én-oh, a bout é tegasseheoh deign ur marhue a vreman.
# Er hombat spirituel/Chapistre 56

| ◄ Penaus éma ret hum breparein eit en devout santimanteu carantéus é quever en eutru Doué. | Ag er Gommunion spirituel. | Ag en acteu a drugaré e zelier rantein de Zoué.  ► |
A BOUT ne eller quet communiein én effet estroh eveit ur uéh én un dé, hui e èll er gober spirituellemant, de bep course, èl m’em ès ean laret dejà ; ha nen dès meit hou lisidantæt tost hé hunan, pé un defaut benac haval e èll bout caus teoh de ziover en avantage-zé ; ha ret é remerquein penaus er gommunion spirituel e zou guéhavé profitaploh d’en inean hac agréaploh de Zoué eveit hilleih a gommunioneu én effet, groeit hemp cals a breparation ha guet lisidantæt. A pe vehet enta disposet de receu er fæçon-zé, Mab Doué e vou perpet prest d’en hum rèin deoh spirituellemant eit bout hou magadur.
A pe gârehet hum breparein, hui e droêi de guétan hou chonge dermaha hun Salver ; ha goudé hou pout groeit ur reflexion benac ar en nombre bras a hou péhedeu, hui e ziscoei dehou er hai e huès a nehai. Goudé hui er pédou guet respet ha guet ur fé biue ma pligeou guetou donnet én hou inean eveit rèin dehi græçeu nehué, eveit hé gùellat a hé fragilité ha hé hréannat einep d’hé anemiset. Sel gùeh ma ellehet mortifiein unan benac a hou fal daicheu, hum cherviget ag en occasion-zé eit preparein hou calon de Vab Doué pehani er goulèn guenoh hemp cess : goudé doh hum adressein doh-t’hou, pedet ean guet ur gret nerhus de zonnet d’hou cavouit, èl ur medicinour eit hou cùellat, èl ur goarantour eit hou tihùen, a selfin ne vou nitra capabl d’er miret a vout mæstre en hou calon.
Hou péet chonge ér memes amzer a hou communion deuéhan, hac é vout ambraset guet ur flamme pur a garanté hou Salver, laret dehou : Pegours vou, ô men Doué, en hou receuin-mé ur uéh aral ? Pegours e têi en dé eurus hont ? Mar fal deoh communiein spirituellemant guet muioh a zevotion, hum breparet ag en noz quênt, hac én hou ol mortificationeu, én ol vertuïeu e bratiquehet, ne chonget nitra quin deoh meit en hum laquad ér stad de receu erhat spirituellemant hur Salver.
De vitin a pé zihunehet, hum laqueit de gonsiderein pe un avantage é eit un inean communiein erhat, a pé recour dreno er vertuïeu hé devoai collet, pen da én dro d’hé hetan purtæd, pen hum rante dign de vout lodec ér fréh ag er groez, pé ra un action agréable-bras d’en Tad éternel pehani e zesir ma jouisseou en ol ag er sacremant divin-zé. Groeit hou possible ar en dra-zé d’hou pout un desir berhudant d’er receu, eit pligein d’en hani e vènn en hum rèin deoh ; hac én dispositioneu-zé, laret dehou : Men Doué, pe nen dé quet permettet deign hou receu hiriue én effet, groeit d’er bihannan dré hou madeleah hac hou ol-buissance ma vein purifiet a me fauteu, gùelleit a men goulieu, ha ma velitein hou receu spirituellemant breman, bamdé ha de bep course ag en dé, eit ma ellein dré er secour ag ur græce nehué, resistein guet courage doh m’anemiset, surtout doh en hani de behani é ran ur brésel particulier a balamor deoh.
# Er hombat spirituel/Chapistre 57

| ◄ Ag er Gommunion spirituel. | Ag en acteu a drugaré e zelier rantein de Zoué. | Ag en offrance e zeliamp gober de Zoué a hanamp hun hunan.  ► |
PEN dé Doué é biyeu ha mèi a Zoué éta tout er peh hun ès hac e ramp a vat, juste é ma en trugairéquehemp ag en ol œvreu mat e bratiquamp, ag en ol victoérieu e zougamp arnomp ni-memb, ag en ol madeu general ha particulier e receuamp a é zorn. Eit hum acquittein erhat enta ag en devér-zé, consideramp de guetan er fin eit pehani éma Doué quer liberal én hur henver. Hanàuet e vou dréno é peh fæçon e vèn ma talhehemp chonge ag er vad e ra demp.
Èl m’éma é intantion principal én ol vad en dès groeit temp, avancein é hloër hac hun tennein d’er chervige, peb-unan e zeli gober de guetan er reflexion-man én ou é hunan : O péh ur merche splan a buissance, a abiltæt hac a vadeleah infini men Doué é er vad-cé deign ! Goudezé, en ur gonsiderein penaus a nehou é hunan nen dès nitra e velite ur vad er sort-cé, hac é contrel n’hé melite quet a grên a gaus d’é ingratitude, ean e larou guet hilleih a humilité : Penaus é priset-hui, mem Doué, turul hou teulegat ar en distéran a hou pugalé ? Dré pé madeleah e ellet-hui carguein a hræce ur pehour quer miserabl ? Ré-vou beniguet hou hanhue santel de verhuiquin jamæs. Anfin é uélet penaus eveit quement a vadeu ne oulenner nitra quin guetou meit ma cârou ha ma chervigeou é vad-obérour, ean en devou santimanteu bras a garanté eveit un Doué quer mat, ha desirieu bras de hober é quement tra zou ol é volanté santel. Achiue e rèi dré hum offrein dehou antieremant, èl ma hamp de laret ér chapistre e zou arlerh hanan.
# Ann diwaller loened

| ◄ Maro ar c’hi | Ann diwaller loened | Eunn tech hudur ► |
* E Breiz-izel,
* Gwir douar ar barzed hag ar feiz,
* Me zo ganet, hag e gwir vugel,
* Vit Breiz em bezo, beteg mervel,
* Kaloun em c’hreiz
* Hag eur gwir garantez a-leiz ;
* O tiwall va loened er strejou
* Hag er meneziou,
* Ounn euruz da gauut eur vuez didrouz
* Evel buez al labous ;
* Euz ar menez beteg ann draonienn,
* Ann avel a gas va c’hanaouenn,
* Enn hor iez kaer,
* Epad ma redont war va delenn,
* Prim-meurbed, va bizied tener.
* Ha ha ! ha ha ! ha ha !
* Ouz ann domder
* E-kreiz ann anv em euz ato
* Ann dour-red, fresk ha sklear, euz ar ster ;
* Evit disheol, a-uz ar reier,
* Ar gwez dero
* Baradoz karet ann ekleo ;
* Bez em euz, pa deu d’in c’hoant mori,
* Eur gwele kinvi
* War behini m’en em ro da gousket
* Oc’h kan al laboused ;
* Ober a rann huvreou kaer-meurbed :
* Huvreal a rann ounn euz va loened
* Ivez ar Roue,
* Ha n’em euz er bed-ma mestr ebet
* Nemet va c’houstians ha va Doue.
* Ha ha ! ha ha ! ha ha !
# Ann doganed

Oberennoù damheñvel pe handelvoù all zo ivez, gwelout An Doganed.
| ◄ Sant Keuneuden | Ann doganed | Jann Dogan ► |
Naontec dogan ha pevar-ugent
’Zo em rancontret ’n eur c’hroaz-hent.
 Ma lere ’n eil d’guile ’nhe:
— Te ’zo dogan, me ’zo ive.
 Tric’huec’h gwalennad lien moan
’C’h a d’ober bonet d’eun dogan ;
 Ha c’hoas a lâr ann dogan kès
He vonet na ’n ê ket grêt ês ;
 He vonet na ’n ket grêt ês,
He gorn-braz a chore c’hoaz emès ;
 Ha c’hoaz a lar ann dogan braz :
Ma c’hernio, ’mezhan, gresco c’hoaz.
 Ma groeg Jannedic a zo coant,
A c’hone d’in calz a arc’hant ;
 Eur scoet bemde, ha daou, d’ar zul,
A ra eiz scoet epad ar zûn.
 Gwech-all, aroc ma oan dogan,
N’am boa tam bara ’bed d’am c’hoan ;
 Brema, me ’m eus, ha rouz ha gwenn,
Ha dougen kernio war ma fenn.
 M’am be kenliès a vuc’h lès
Hac a dogan ’zo war ar mès,
 Me roje crampous ha lès-tro
D’ann hol doganed ’zo er vro.
Marie-Jeanne Cun, Planiel, 1888.
— Me ’m eus daouzec a vreudeur, ho daouzec doganed,
Me ma hunan ’zo iwe,-setu eno trizec.
 — Anduri, anduri, ma Jannic, a zo rèd !
 Ann noz kenta ma eured, pa gouskis gant ma groeg,
Unan bihan divazde gant-hi em boa santet.
 — Anduri, anduri, ma Jannic, a zo rèd.
 Me o treï euz ar voger, em lacad da oela :
— Aotro Doue, ma Doue, penaoz a rin-me brema ?
 — Anduri, anduri, ma Jannic, a zo rèd !
 — Tawet, emezhi, Jannic, tawet, na oelit ket,
N’eo ket heman ar henta, rac daou all am eus bet.
 Anduri, anduri, ma Jannic, a zo rèd !
 Unan oa d’ar medecinn, egile, d’ar c’hloarec,
Hac heman ’zo ganen, d’ann diskeller kezec.
 Anduri, anduri, ma Jannic, a zo rèd !
 Sao war da barlocho, sao da gernio en er,
Ha lâr a vi evurus o vale em c’hever.
 Anduri, anduri, ma Jannic, a zo rèd !
Dastumet en Kersont, en parroz Berhet, en miz Eost 1868.
# Ann dorgenn o c’henel

| ◄ Al labourer douar hag he vugale | Ar razed kuzul gant-ho  ► |
Eunn dra ne voe klevet biskoaz,  E poan vugel eunn dorgenn vraz  Ioue ker spountuz ma krene  Ann douar dek leo ac’hane.
War gement-se ann holl a lavare enn dro E vije diwar-n-hi brasa kear voa er vro.  Petra c’hanaz ? Ne gredfe den :  Eul logoden.
 Setu eur marvaill a zo gaou  E kever ar pez a lavar,  Gwir eo a-vad e kalz a draou  A c’hoarvez brema war ann douar.
Mar selaoufet ann dud, ’vel diaoulou ann ifern, Gant-ho eunn trouz spountuz, iou, kurun ha tregern, Ve lavaret ’z afe ar bed gant-ho d’ar bern,  Ha pa dal em int war he gern,  Hevel oc’h eur c’hrubuill merien O c’houezi, o termat evit loc’h eur blousen.
# Ann durzunel baour (ton)

Oberennoù damheñvel pe handelvoù all zo ivez, gwelout An durzhunell.
| ◄ Ar milioner | Ann durzunel baour | Berred ma farroz ► |
N°13.
# Ann diou Vreiz

Da welout bredeur d’e-hoc’h c’houi a zired a-bell,
Komzid d’e-omp euz ar vro a oe d’hon tud Kavel ?
Ha penaoz e kavit-hu hor Vreiz-ni ker karet
Daousd hag hi a vez henvel out bro ar Vretouned ?
D’ho koajou leun a drouz iskiz
Ar mor hag hen ra eur c’houriz ?
Ann avel hag hen oar choueza
Er valaneg evel ama ?   Hag hen weleur er goumoulen
Skeudennou gwenn ar stourmerien ?
Hag en Weleur o vousc’hoarzin
Er vrumen Arzur ha Marzin ?
Hag enn ho pro
Bleizi-garo
Er vrugegou a red ?
Ha pa vez noz,
Sioul, dre ar roz,
C’houi wel kannerezed ?
Ebarz el lann melen ho pro
Ar c’horriged a dro enn dro ?   Klevoud a eeur o wigoura
Kar ann ankou kriz o tuta ?
Ha c’houi d’hon tadou koz a ro bepred enor
Ha bez a zo mein-hir zoun enn ho lannegou ?
Bez hoc’h eus taoliou-mein ledan evel ar mor ?
Seul-vui bruded ann dud, seul-vui braz ho beziou !   Brud vad d’ho tiegez, mar mirit holl ebarz
Digemer mad d’ar paour hag ar zul penn da benn.
Hogen mez d’ho keariou, pa na vez stourm na c’harz,
Mar kerz ar yaouankis araog ar pennou gwenn.
Da welout bredeur d’e-hoc’h c’houi a zired a-bell
Komzid d’e-omp euz ar vro a oe d’hon tud kavel
He penaoz e kavit-hu hor Vreiz-ni ker karet
Daousd hag hi a vez henvel out bro ar Vretouned ?
Dre vil hoc’h euz-hu chapellou
Ha d’ezho eunn tour huel
Brouded vel dantelezennou
Da gas kan ar c’hloc’h a bell ?
Bez hoc’h euz kalz a oueliou kaer,
Lidou patronn ho tadou ;
Ha da zevel ar pennou ter,
Bez hoc’h euz gwir bardonniou ?   Er pardonniou braz, ar baotred
O deuz nerz ha rogentez ;
Eno e chas ann oll verc’hed
War c’hounid ar vraventez !
Ha goude, paotr ha plac’h enn dro,
a drid gand ar biniou,
Ha deiz ann eureud pa zeuio…
Pardoun d’-eomp c’hoaz, ha iou !
D’ann hevelep iez eo c’hoaz hor c’homziou
A dreuz ar mor doun, skear en em glevomp
Ann hevelep kleo, war dreaz hon aochou
A gar askana kemend a ganomp.
Hor c’haloun drant, komzomp ’ta
Iez ar Vreiziz brema.
Bretouned Saoz, Bretouned C’hall,
Dilezomp ann holl ieziou all
Hor c’haloun drant, komzomp ’ta Iez ar Vreiziz brema.
Karomp ann hini goz c’hoaz,
Hi guz eunn tenzor braz ;
Ann hini iaouank a zo koant
Evel eur stereden arc’hant.
Kemend a sked ne-ked aour,
Karomp ann hini baour !
# Ann disparti

| ◄ Kanaouen evid diou vouez | Ann disparti | Lizer evid he c’hoar ► |
* Ann Otro Doue r’en deo true
* Deuz eur pec’her paour ; — Otro Doue !
* Euz ann oabl splann ’goueo ar stered
* ’Vel ma c’halon zo bet distaget :
* Rag evid ar wechik diveza
* Am euz gwelet ann hini gaera
* Ann hini gaera barz ar bed-man,
* Na welinn ken ann hini garann ;
* Evel eur men-be ha iennoc’h oe
* Pad’ruille ’nn daero kreiz ma ine.
* Ha na c’houlenned gan-in, tud vad,
* Na c’houlenned pebez kalonad :
* Hi ann holl gened digant Doue
* ’Deuz bet, me nemed ar garante.
* Kaled ann disparti, kenavo !
* Rag ann den milliget a endro
* Al louarn tennet dre skuil he wad,
* Ha me vin heuliet gant ma huanad.
* Kichen ar vered oann o tremen,
* Klemm ar c’hleier o vransall glevenn :
* Bugale, d’am c’herent kez larfed
* Tenna ma skabel euz ann oaled ;
* E toull ho dor eur bod ivin glaz
* Evid ann hini a kuit, siouaz !
* Ha benn eur pennad al licher wenn.
* D’am holl c’henvreudeur rafed zoken,
* Rafed ma c’himiad ’vel d’am c’herent,
* Bugale o c’hoari oar ann hent.
* Pell vinn emez ; pa vinn da distro,
* Bihan ha braz, hag hi vo’maro.
# Ann den nao guech intanv

| ◄ Pelerin Santès Anna | Ann den nao guech intanv | Ann intanv coz ► |
Nao guech intanv me a zo bet,
Ha nao intanvès am eus bet.
 O plega dac’houeza ann tan,
’Zo marvet da gentan unan ;
 Nac en ti ann tan, gant ar riou,
’Zo marvet eun all: setu diou ;
 Nac o plega da c’horo ’r c’hêvr,
’Zo marvet eun all: setu ter ;
 O vessa ’r zaout, en dro d’ann ed,
Hec’h marvet ar bedervet ;
 Hac o lacad ar iod en tremp,
A varvas eun all: setu pemp ;
 Hac o lacad ar piz en glech,
A varvas eun all: setu c’huec’h;
 Ha pa grogas ann tan en Breiz,
A varvas eun all: setu seiz ;
 Ha pa varvas ann tan en Breiz,
A varvas eun all: setu eiz;
Breman ’m boa bet eur c’hoz groegic,
Na dâ nemet eur c’hildantic ;
 Eur c’hildantic hac a oa hir,
Dape d’ei bete chouc he c’hil ;
 O tibab piz deuz a vesc fao,
A varvas honnès : setu nao !
 Ann dewarlec’h, deuz ar beure,
Leker ann hini goz ’n he be ;
 Ha digwener, mar ve clouar,
’C’h ei ma fried paour d’ann douar :
 Ha disadorn, oude creiz-de,
’C’h ei ar zonerrien war he be ;
 ’C’h ei ar zonerrien war he be,
Ha, mar dansont, me rei ive.
 Disul, goude ar gouspero,
Hec’h eïo ma chass en canvo ;
 Hec’h eïo ma chass en canvo,
Rubano du deuz ho losto.
# Ann dudgentil fresq

| ◄ Mari Bec Aroc | Ann dudgentil fresq | Ar c’hiz newe ► |
Clewet eur pemp pe c’huec’h couplet a zo zavet a newe ;
Ann dudgentil fresq ê ’r sujet, ar matier hac ann danve,
 A ra calz a estonamant d’ann hol dud dre ar c’hartier,
O renonz d’ho habillamant ’vel ma ra ann êr-wiber ;
 O renonz d’ho habillamant ’vel ma ra ann êr-wiber,
Ha coulscoude aroc breman a oant eun neubeud dister.
 En eun nozwès, evel cresson, me ho gwelis diwoanet,
Pe ôtramant evel contron, en mesc hoed drouc-sêsonet ;
 Pe ’vel scabello tonseged, diwoan dre gorrupzion ;
Pe ’vel eur stereden lostec a weler en horizon ;
 Pe ’vel eur stereden lostec, a weler en horizon ;
Mar vent hol en priz eur gwennec, n’ dalvefent ket ho ranson !
 — Pellât duze, tud diboellet, dimezelled a wall rass,
Neb ho cuel o tougenn kebel glefe torrin d’ac’h ho fass !
 Lest ar c’hebel gant ann noblans, pere a gle ho dougenn,
Ewit oc’h apparchant awalc’h beza coeffet en henn ;
 Ewit oc’h apparchant awalc’h beza coeffet en hen ;
Ho mammo-goz, bed ho amzer, a douge coeffo leoienn.
 Pellât duze, tud diboellet, dimezelled a wall chans !
Na piou hen eus ho kelennet da em wiskin en cadans ?
 Ho tud coz, aroc dira-z-oc’h, oa douerrien dandrouinn,
Kigerrien marc’h, ha spazerrien, ha guiaderrien balinn.
Kigerrien marc’h, ha spazerrien, ha guiaderrien balinn,
Croërerrien, trafikerrien ar pez van er gribinn.
 N’eus ket merc’h eur scubelaër, armolut, pe marmiton, Pe lazer-môc’h, pe pillawer, gement na doug ar c’hrêpon.
 Ar chass stotte gant ann danjer, darn a grie: hola ! lard !
O weled merc’h eur fricasser hac hi guisket en brocart ;
 O weled merc’h eur fricasser, hac hi guisket en brocart,
He zad coz, a hed he amzer, a zone gant eur vombard !
 Mar deufe ho zud decedet a-newe flam da vewan,
Pa em gavfent d’apparissan, sertenn deufent da zemplan,
 O weled mascaradenno o tonet en ho frezans,
Tregont mil merc’h scubellaër o caoud ann hardians
 Da lacad jobilinenno ha da gerzed en cadans ;
Ho zadou coz, hed ho amzer, oa zonerrien violans !
Canet gant Jannet Ar Gall, Keraborn, Gwengolo, 1849.
# Eskob Penanstank

Oberennoù damheñvel pe handelvoù all zo ivez, gwelout Eskop Penanstank.
| ◄ Janedig ar Marek | Eskob Penanstank | An Otro Penanstank ► |
* Alietig, ma merc’hig koant,
* Red ’vo monet da Benanstank,
* Red ’vo monet da Benanstank,
* Pe goll ar gwir er gomanant.
TRADUCTION. — Petite Aliette, ma gentille enfant, — Il faudra aller à Penanstank (bis), — Ou perdre le droit sur le convenant.
Chanté par Maryvonne Bouillonnec, Tréguier.
# Etre daou zen yaouank

| ◄ Ar plac’h glac’haret | Etre daou zen yaouank | Sitoyen Molarje  ► |
* 1. Dibonjour d’hec’h va mestrezik,
* Penoz a ra ho Kalonik, Penoz a ra ho Kalonik ?
* 2. — Va c’halonik a zo seder
* Ma, be oc’h hini va zervicher :
* 3. Va c’halonik a zo kontant
* Ma be oc’h hini den yaouank.
* 4. — Ma mestrezik ma em c’heret,
* Promettit d’in em c’hemerfet :
* 5. Promettit d’in em c’hemerfet,
* En iliz dirag ar beleg
* Dirag ar Zent hag an Elez.
* 6. Me na zemein ket ar bla-man
* Nag er bla na rin ket ive.
* 7. Na da vla, na da viken-jamez
* Oar me ial da leanez ;
* 8. Me verzo ma zantelezou,
* Va c’hroazou kaër, va rubanou :
* 9. O lakaï da bedi Doue,
* E ialo d’er gouant gathê.
* 10. Peger brao ve kos ar botred,
* Pe ven godissa ar merc'hied !
* 11. Koseal a reont a c’hinou
* Mez mud ve o c’halonou.
* 12. Evel d’ar bleuen var ar mor
* Kalon ar botred ’zo traïtour.
* 13. Evel d’ar bleuen var ar mor-braz
* Eo karantez plac’h ha goaz.
* 14. Evel d’ar mel var ar men-glaz
* E ze karantez plac’h ha goaz :
* 15. A mel-se ia gant ar guenan,
* He garantez gant peb unan.
# Eul Leonad koz en e zouarou

| ◄ Eun den evurus | Eul Leonad koz en e zouarou | Kloc’h an hailhoned ► |
* Eur zulvez d’abardaez, e maeziou Sant-Kadou,
* E-tal ar mengleuziou, e gorre ar madou,
* Gant eul Leonad koz, e raen eun dro-vale.
* Va faeron, den a bouez, a gare kalz dale :
* Douar, loen, amezeg, ’oa vitan digarez
* Da ober eun ehan it meuli e barrez.
* War dailher e gazeg, lorc’hek ’taole e zorn,
* Hag an oc’hen oazus ’zirede a bep kom ;
* Er parkou ed ha kaol en eur vralla e benn,
* E pare e lagad war drevad an ervenn.
* Kemend a levenez en e gêr a gave
* Ken n’oa den eürusoc’h egetan er mene.
# Estlam

| ◄ An ter c’hadic | Estlam | Ki ha Caz ► |
O va Doue binniget, Pebeus torrad laboused ! Naontec vi em boa laket, Ugent labouz ’meus cavet !
# Buhez ar Sent/1912/Gouliou sant Fransez

| ◄ Korneli | Gouliou sant Fransez | Jozef Kopertino  ► |
Daou vla bennak arôk ma nijas e ene d’ar baradoz, Fransez, servijer bras Hon Zalver Jezuz-Krist, a ’n em dennas war mene Alvern, evit ober eur yun a zaou-ugent devez, en enor d’an ôtrou sant Mikêl.
Hogen, eun devez, da c’houlou-de, war-dro gouel ar groaz gonezet, e oa o pedi ouz koste ar mene. En eun tôl, e welas o tiskenn eus barr an nenv eur seraphin, c’houec’h askel d’ezan ken skedus hag an tân.
An êl-ze a nijas betek ennan hag a chomas dirazan, dibrad en êr, skeuden Jezuz-Krist stag ouz ar groaz harpet war e iskili. Ar gwel-ze a sebezas Fransez ; al levenez hag ar glac’har a deue, beb eil, da gargan e galon ; levenez, abalamour ma oa e Zoue dirak e zaoulagad ; glac’har, abalamour m’hen gwele war ar groaz, e zaouarn hag e dreid treuzet gant tachou bras, hag e galon digor. An hini a ’n em ziskoueze en diavêz a sklerijennas anezan en diabarz : Fransez a gomprenas, evel ma n’halle mui Hon Zalver, abaoue m’oa pignet en nenv, gouzanv poan ebet ken, e tlee tân ar garante, ha nan merzerenti e gorf, hen lakat, hen e-unan, da drei en eun eil Jezuz-Krist.
Goude bezan komzet gant Fransez, evel ma komzer gant eur mignon, ar seraphin a bignas en nenv en eur lezel en e zaouarn, en e dreid hag en e galon, pemp gouli henvel ouz ar re oa o paouez gwelet. E zaouarn hag e dreid a oa ’vel pa vijent treuzet gant tachou bras, teo ha du o fennou, ha kammet o begou. Gouli e galon a oa ledan ha digor, hag a wade alïes.
Fransez, p’en devoe achuet e goaraïz en enor da zant Mikêl, a ziskennas diwar ar mene, gouliou Jezuz-Krist moullet d’ezan, nan war ar men pe war ar c’hoad, mes war e gorf, gant biz an Doue beo. Klask a rê koach, gwellan m’halle, ar burzud grêt en e genver, mes kaer en deveze derc’hel e zaouarn goloet ha dougen boteier, hen hag a valee bepred diarc’hen arôk, n’halle ket kuz mat awalc’h tensoriou an nenv. Eleiz eus e venec’h, meur a gardinal hag ar pab Alexandr IV, o deus touet o devoa gwelet, gant o daoulagad o-unan, gouliou ar zant epad e vue. Pa oa war ar varv-skaon, ouspen hanter-kant lean, santez Klara hag he leanezed, hag eur bobl tud o deus gallet tostât oute o daouarn hag o muzellou. Gouli e goste, epad e vue, n’halled e welet nemet dre laer ; met anat awalc’h e oa, diouz ar gwad a veze war dilhad ar zant, pa roë aneze da walc’hi. D’e varo, an holl a c’hallas gwelet gouli ar galon, evel ar pevar-all, ha pokat d’ezan gant doujanz.
Beneat XI (1303) a c’hourc’hemennas ma vije grêt bep bla gouel gouliou sant Fransez, en e Urz, ha tri-c’hant vla goude, Pôl V a c’hoantaas e vije grêt dre an Iliz a-bez.
Evidon-me, ne c’hoantaan en em veuli nemet en kroaz hon Otrou Jezuz-Krist ; drezi, ar bed a zo bet staget ouz ar groaz evidon ha me evit ar bed ; rak merkou an Otrou Jezuz a zougan war ma c’horf.
Sant Pol, ad. Gal. VI 14, 17
# Aveliou Breiz

| ◄ Da Vleimor | Aveliou Breiz | Disput etre daou Vreizad ► |
* Pez a lak va c’halon da ranna
* Aboe ’m eus dilezet va bro,
* Eo dre ne glevan mui o kana
* Aveliou Breiz er gwe dero ;
* Amañ son hepken
* Eun avel ankén,
* Vel o ouéla traou kollet da virviken,
* Eun avel kriz ha garo
* Evel klemm ar Maro.
* Er gêrig koant elec’h ’mon ganet
* Vijê klevet eur ganaouenn
* A-greiz ar bleuñ neve diwanet
* O sevel seder ha laouen ;
* Dindan heol an hañv
* O sklerijennañ,
* Eun avelig flour a zigasê gantañ
* Mouez galloudus ar maeziou
* Ha c’houéz-vad ar bleuniou.
* Pa zic’houinet ar mén-higolenn
* War dro Gouel-Yann er prajeier,
* Aezennou kanus vel eun delenn
* A nijê noz-de dre an êr ;
* Ha pa dremenê
* C’houéz ar foenn neve,
* Pep kalon er vro gant dudi a vervê,
* Dre holl ne vijê klevet
* ’Med soniou eürusted.
* Pa grogê ar mesaer da gana
* D’an abardae war ar mene,
* Ha deût an devez da distana,
* An avel noz a zihunê,
* Hag a yê en dro
* Skanvik dre ar vro
* ’N eur gonta kôjou d’an deligou dero
* ’N eun digeri d’an ene
* Dorojou an hunvre.
* Pa deuê krozmol ar gorventenn
* E-kreiz an noz du da zevel,
* Mouez va zud varo a intenten
* En avel yud oc’h va gervel,
* Hag o lavaret :
* « Dalc’h feal bepred
* « D’ar yez ha d’ar giziou hon deus-ni karet,
* « Chom atao en Breiz-Izel
* « Da veva, da vervel ! »
* Ouz va zud koz n’am eus ket zentet,
* Graet am eus fae war o lavar,
* Ha setu me, dervenn displantet,
* Kollet ganin va gwir douar !
* Pegoulz e klevin
* O son en dro d’in
* Aveliou gwechall ken fresk ha ken lirzin,
* Peur e savo adarre
* Heol Breiz war va gourre ?